### 3.     Budget 2020 - 1. behandling

**Åbent**

Sagsnr.: 326-2019-28840       J.nr.: [adresse]           Dokumentnr.:
326-2019-279048

**Sagstype**

Beslutning.

**Resume og sagens baggrund**

Jævnfør styrelsesloven udarbejder Økonomiudvalget senest 15.
september forslag til budget for det kommende regnskabsår samt budgetoverslag
for de følgende tre år. I 2019 udarbejdes forslaget dog senest den 8. oktober,
jævnfør bekendtgørelse nr. 788 af 9. august 2019 om kommunernes budget- og
regnskabsvæsen. Forslaget skal undergives to behandlinger i
Kommunalbestyrelsen. Ved anden behandling, som afholdes senest den 15. oktober,
vedtages forslaget til årsbudget og budgetoverslag af kommunalbestyrelsen. I
2019 vedtages forslaget dog senest den 5. november, jævnfør bekendtgørelse nr.
788 af 9. august 2019 om kommunernes budget- og regnskabsvæsen.

Det administrative budgetforslag bygger på budgetoverslag og
investeringsplan for 2020-2022, som blev vedtaget ved sidste års budgetlægning.
Der er korrigeret for beslutninger, der er taget her efter, ny lovgivning,
demografiske ændringer m.v. Overvejelser om nye aktiviteter og reduktioner
afventer politisk stillingtagen. Her ud over skal der tages stilling til valg
af enten statsgaranteret udskrivningsgrundlag eller selvbudgettering samt
skatteprocent og grundskyldspromille.

**Indstillinger**

Direktøren indstiller, at budgetforslaget oversendes til 2.
behandling.

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

Hermed fremlægges forslag til 1. behandling af budget
2020-2023. Forslaget bygger på det administrative budget, som er beskrevet
nedenfor.

Forudsætningerne for driftsbudgettet er de budgetoverslag,
der blev vedtaget sidste år for budget­overslagsårene 2020-2022. Herefter er
der sket en pris- og lønfremskrivning i overensstemmelse med KL's anbefalinger.
Der er desuden sket korrektioner for ny lovgivning, tekniske rettelser og for
demografiske ændringer.

Forslag til anlægsbudget tager udgangspunkt i den investeringsplan
for 2020-2022, som blev besluttet ved sidste års budgetlægning.

Der er i det administrative budget forudsat uændrede
skatteprocenter for indkomstskat og ejendomsskatter.

Skatter og generelle tilskud bygger på en forudsætning om,
at det statsgaranterede udskrivningsgrundlag lægges til grund for
budgetteringen. Kommunalbestyrelsen skal ved 2. behandlingen tage endeligt
stilling til, om der skal vælges statsgaranti eller selvbudgettering.

Med disse forudsætninger er hovedtallene i forslaget til 1.
behandlingen følgende:

Dette giver følgende økonomiske målepunkter i forhold til
den økonomiske politik, som Kommunalbestyrelsen har vedtaget:

|  |  |  |  |  |  |  |
| --- | --- | --- | --- | --- | --- | --- |
| **Område** mio. kr. | 2020 | 2021 | 2022 | 2023 | **Mål i økono-  misk politik** |  |
|  |
|  |  |  |  |  |  |  |
| Resultat af ordinær drift\* | -185,9 | -133,7 | -145,4 | -147,6 | min. -140 |  |
|  |  |  |  |  |  |  |
| Anlægsniveau | 122,7 | 123,0 | 122,4 | 99,5 | gnsn. 120 |  |
|  |  |  |  |  |  |  |
| Likvid beholdning (ultimo) | 151,3 | 144,0 | 100,3 | 79,1 |  |  |
|  |  |  |  |  |  |  |
| Skønnet gennemsnitlig kassebeholdning (ultimo) | 331,3 | 324,0 | 280,3 | 259,1 | gnsn.  min. 150 |  |
|  |  |  |  |  |  |  |

Konkrete beslutninger om nye aktiviteter og forslag til
reduktioner er ikke indarbejdet i det administrative budget, men afventer en
politisk stillingtagen i den videre proces.

Kalundborg Kommune har ansøgt om at komme i betragtning ved
fordeling af tilskud til særligt vanskeligt stillede kommuner.

Yderligere beskrivelser af de forudsætninger, der ligger bag
budgetforslaget, findes i Perspektivnotatet i høringsmaterialet på dette link:

[Høringsmateriale
budget 2020 - Kalundborg Kommune](https://www.kalundborg.dk/Politik/Budget_og_Regnskab/Budget_2020/H%C3%B8ringsmateriale_budget_2020.aspx)

Takster og gebyrer er fastsat i henhold til budgetforslaget.
Taksterne skal i givet fald reguleres i henhold til beslutninger, der
efterfølgende træffes. Størrelsen af takster og gebyrer for 2020 fremlægges til
samlet endelig vedtagelse ved budgettets 2. behandling.

Det budgetmateriale, som har været forelagt på Kommunalbestyrelsens
budgetseminar 26.-27. september 2019, er efterfølgende sendt i høring med
svarfrist den 4. oktober 2019. Høringssvarene kan ses på:

[https://www.kalundborg.dk/Politik/Budget\_og\_Regnskab/Budget\_2020/Høringssvar\_Budget\_2020.aspx](https://www.kalundborg.dk/Politik/Budget_og_Regnskab/Budget_2020/H%C3%B8ringssvar_Budget_2020.aspx)

Ifølge tidsplanen for budget 2020 er sidste frist for
aflevering af ændringsforslag til budgettet den 25. oktober 2019 kl. 8.00, til [e-mail].

**Økonomiske konsekvenser**

Jævnfør høringsmaterialet.

**Administrationens bemærkninger den 7. oktober 2019:**

Resume af høringssvar er udsendt til Kommunalbestyrelsen på
mail og tilknyttet som bilag efter udsendelse af dagsordenen.

**Økonomiudvalgets møde den 7.
oktober 2019:**

Det blev indledningsvist oplyst, at Hovedudvalget på møde d.
7. oktober havde flg. bemærkninger til budgetforslag 2020,jf. referat:

"Medarbejdersiden i Hovedudvalget har noteret sig:

- Der er tale om et meget omfattende materiale, som det har
været svært at sætte sig ind i.

- Der er tale om forslag, der er vanskeligt realiserbare.

- Politikerne skal være opmærksomme på, at
serviceforringelser også har konsekvenser for medarbejderne f.eks. pga.
borgerreaktioner. Men det anerkendes, at politikerne har påtaget sig et ansvar
ved også at fokusere på serviceforringelser fremfor grønthøster-besparelser.

- Det anbefales, at det fremadrettet sikres, at der er
budgetter, der afspejler behovet.

- Reduktion af MED|s mødevirksomhed kan ikke
anbefales."

Økonomiudvalget anbefalede direktionens indstilling.

**Direktionens møde den 7.
oktober 2019:**

Anbefales.

**Administrationens bemærkninger den 10. oktober 2019:**

Bilaget resume af høringssvar er udskiftet, idet der er
ændret under bilagets punkt 29.

**Bilag**

|  |  |
| --- | --- |
| Resume af høringssvar rev. d. 10.10.2019 | 326-2019-278547 |